MATERSKÁ ŠKOLA GBEĽANY

**PODMIENKY PRIJÍMANIA DETÍ**

Na predprimárne vzdelávanie v materskej škole sa prijímajú deti od troch do šiestich rokov jeho veku. Výnimočne môžu byť prijaté deti od dovŕšenia dvoch rokov veku, ak to kapacitné, personálne a iné podmienky školy umožňujú.

**Prednostné prijímanie detí**

Podľa § 59 ods. 2 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov sa na predprimárne vzdelávanie v materskej škole **prednostne prijímajú:**

* **Deti, pre ktoré je predprimárne vzdelávanie povinné – ktoré dovŕšili 5 rokov veku do 31.08.2025, ktorý predchádza začiatku školského roka, v ktorom pre ne bude predprimárne vzdelávanie povinné.**
* **Deti, ktoré majú právo na prijatie na predprimárne vzdelávanie, t.j. deti, ktoré dovŕšia 4 a 3 roky do 31. augusta 2025**
* **Deti, ktoré v školskom roku 2024/2025 nedosiahli školskú spôsobilosť, a v školskom roku 2025/2026 budú pokračovať v plnení povinného predprimárneho vzdelávania.**

 **V takomto prípade je rodič povinný materskej škole predložiť:**

1. **žiadosť na pokračovanie plnenia povinného predprimárneho vzdelávania,**
2. **písomný súhlas príslušného zariadenia poradenstva a prevencie,**
3. **písomný súhlas všeobecného lekára pre deti a dorast,**
4. **informovaný súhlas zákonného zástupcu, podpísaný obidvoma ZZ.**

Ak rodič ani po výzve riaditeľa MŠ nepredloží všetky 3 doklady, alebo aspoň 1 bude nesúhlasný , riaditeľ vydá rozhodnutie o nepokračovaní plnenia PPVZ.

Povinné predprimárne vzdelávanie plní dieťa v spádovej materskej škole, alebo podľa uváženia v inej, ako spádovej materskej škole.

MATERSKÁ ŠKOLA GBEĽANY

**TERMÍN A PODMIENKY PRIJÍMANIA DETÍ**

**na školský rok 2025/2026**

Deti sa prijímajú do MŠ na základe písomnej žiadosti zákonného zástupcu dieťaťa.

**Žiadosť o prijatie dieťaťa do materskej školy** si môžete stiahnuť na webovom sídle: [www.gbelany.eu](http://www.gbelany.eu) alebo prevziať osobne v materskej škole.

Žiadosť o prijatie dieťaťa **musí byť podpísaná obidvoma zákonnými zástupcami dieťaťa.**

Vyplnenú žiadosť o prijatie dieťaťa do materskej školy môže rodič podať:

* osobne v MŠ Gbeľany **od 14:30 hod. do 16:00 hod.**
* poštou na adresu materskej školy
* odoslaním naskenovaného alebo elektronicky vyplneného tlačiva na emailovú adresu školy: msgbelany@gmail.com

**Termín podania žiadosti: od 05. 05. 2025 do 24. 05. 2025**

 **od 14:30 hod. do 16:00 hod.**

 **na prízemí v 1. triede v MŠ Gbeľany**

Žiadosť musí obsahovať **potvrdenie o zdravotnej spôsobilosti dieťaťa od všeobecného lekára pre deti a dorast, ktorého súčasťou je aj údaj o povinnom očkovaní dieťaťa.**

Písomné rozhodnutie o prijatí, resp. neprijatí dieťaťa na predprimárne vzdelávanie v školskom roku 2025/2026 vydá riaditeľ MŠ **do 24. júna 2025 osobne v MŠ Gbeľany alebo poštou.**

**Ak máte zriadenú elektronickú schránku** [**www.slovensko.sk**](http://www.slovensko.sk) **, obdržíte ho práve tam.**

**V prípade, že elektronickú schránku nemáte, rozhodnutie Vám bude doručené poštou na uvedenú adresu alebo si ho môžete vyzdvihnúť osobne po dohode s riaditeľkou MŠ**

V prípade , ak sa zákonní zástupcovia dohodnú, že žiadosť podpisuje len jeden zákonný zástupca a rozhodnutie sa doručí iba jednému zákonnému zástupcovi, je potrebné túto skutočnosť doložiť spolu so žiadosťou o prijatie dieťaťa do MŠ.

V Gbeľanoch, dňa: 21.03.2025 Mgr. Andrea Daníšková Prerokované so zriaďovateľom dňa 19.03.2025